《旅次闻隔壁棋子声》
明代·凌义渠

一局覆清昼，停针辄按谱。两两喧笑杂，子落未遑数。

校情孰争先，不拟孤注赌。只此就郎嬉，春残或可补。

属耳偏有人，徘徊至亭午。花飞怕著身，业除诸恼苦。

钏响隙边度，影匿光吞吐。聊试定中禅，寂寂天机舞。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。